Ia Moku Kele Kahiki

Ia moku kele Kahiki

I ke ao ua (o) Haka

ʻO Hakalanileo

Hoʻowiliwili Hilo

Hoʻokaʻakaʻa ka lani

Kaʻakaʻa ka ʻīloli

Wehiwehi ka ʻopua

Palamoa Kahiki

Waikahe ka mauna

Kaikoʻo ka moana

I ka hānau ʻana

O ka uʻi a Haka

Hānau aʻe

ʻO Kana he lino

He aho loa

He pauku kaula

He kaʻeʻe koali

He ʻawe pū maiʻa

He punawelewele

Hānai iā Uli

A ka ihu pī

Ka ihu nāna

Ka mano hae

Ka ʻīlio hae

Keiki ʻalalā

Keiki ʻōmino

Kū i koholua

Kū ihi a Kana

Naue nā koa

Ka ʻelawa i kai

Ka pū koʻa i kai

Ka pū ʻolēʻolē

Ka niuhi moe lawa

Ka auna lele kai

Kou inoa e Kana.